ჯეკ ნიკოლსონი

|-
!style="background-color:#FFFFAE; color:black; font-size: 125%; text-align:center;" colspan="2"|ჯეკ ნიკოლსონი
Jack Nicholson
|-
|align="center" colspan="2"|250px|
ჯეკ ნიკოლსონი (2010)
|-
|დაბადებაშ ჯოხო:
|ჯონ ჯოზეფ ნიკოლსონი
|-
|დაბადებაშ აბანი:
| ნიუ-იორკი, ააშ
|-
|დებადჷ:
|22 აპრილი, 1937
|-
|საქვარუა:
|არტისტი,რეჟისორი
|-
|ქარანუაშ წანეფი:
| 1958–ამდღარშახ
|-
|ალმასქუ(ეფი) 
|სანდრა ნაიტი (1962–68)
|-
!style="background-color:#FFFFAE; color:black; font-size: 125%; text-align:center;" colspan="2"|აკადემიაშ ჯილდოეფი
|-
|<span style="white-space: nowrap;">ოსკარი უუჯგუშაში არტისტი ქომოლკოჩიშო</span>
|-
|1975 - მიდგარენქ გუგულიშ ოგვაჯეს გეგნოფურინჷ
|-
|1997 - უჯგუში ვა რე
|-
|}ჯონ ჯოზეფ „ჯეკ“ ნიკოლსონი' ( დ. 22 პირელი, 1937) — ამერიკალი არტისტი, რეჟისორი, პროდიუსერი დო ჭარუ, თ.გ. „მეთოდური რსულებაშ“ სკოლაშ არტისტი, ჩინებული ნევროტული ხასიათეფიშ რუმე, კომედიური პორტრეტეფით. ამერიკაშ კინოაკადემიაშ ჯილდოშა ვითოჟირშა რდჷ ნომინირაფილი (გიმორძგჷ 3-შახ), მუთ ნამდგარდია შხვა ქომოლკოჩი არტისტიშე უმოსი რე, დო კჷნასქიდჷ ხვალე მერილ სტრიპის (17 ნომინაციაშე 3 ოსკარი) ოართე ნომინაციეფით. თის თაშნეშე ეჭოფილი აფუ 7 ორქოშ გლობუსი დო კენედიშ ცენტრიშ პრემია 2001 წანას.

1994 წანას გჷნირთჷ ართ-ართი არძოშე ახალნორდი არტისტო, ნამუსჷთ მიაჩჷ ამერიკაშ კინოაკადემიაშ პრემიაქ რინაშულ მეჭირინაფეფშო. ჯეკ ნიკოლსონი ოკათჷდჷ ჩინებული კინოფილმეფც „ხუთი ლექინი პიესა“, „ჩინური კვარტალი“, „მიდგარენქ გუგულიშ ოგვაჯეს გეგნოფურინჷ “, „ფოშტალიონი ირო ჟირშა რეკჷნც“, „ჭითეფი“, „სინაზეშ ნინა“, „ბეტმენი“, „მუსხირენი ჯგირი ბოში“, „ჰოფა“, „გერი“, „უჯგუში ვა რე“, „შმიდტიშ გეშა“, „ჸოროფა წესეფიშ მეჯინათ დო თინეფიშ უმუშოთ“ დო „ღურელეფი“.

 ბიოგრაფია 
ჯეკ ნიკოლსონქ დებადჷ 1937 წანაშ 22 პირელც, ნიუ-იორკის, მასხაპალიშ ჯუნ ფრენსის ნიკოლსონიშ (ოსცენე ჯოხო ჯუნ ნილსონი) ფანიას. ბაღანაშ დაბადებაშე ამშვი თუთათ ორდო, კერზოთ 1936 წანაშ 16 გჷმათუთას ჯუნ ნილსონქ ჩილო აჸუნჷ იტალო-ამერიკალ მასხაპალც დონალდ ფურჩილოს (ოსცენე ჯოხო დონალდ როუზი),Berliner, Eve. Marriage certificate of June Nilson and Donald Furcillo . Young Jack Nicholson: Auspicious Beginnings. Evesmag.com. 2001. ნამუსჷთ უკვე ჩილი ჸუნდჷ დო თიშ უმკუჯინუო, ნამდა ალმასქუს თიქ უპიჯჷ ბაღანაშ ერდუალან, ჯუნიშ დიდაქ — ეთელქ მუქ გჷნოჭყვად ბაღანაში მუკოლუაფა, ოდო ჯუნს თეთ მეშქაშალა ქჷმეჩჷ 
გუგინძორებუდჷკო მუში ოსხაპუე კარიერა. თიშ უმკუჯინუო, ნამდა ჯეკიშ მუმათ ფურჩილო რე მერჩქინელინ, ბიოგრაფი პატრიკ მაკჯილიგენი მუში წიგნის „ჯეკიშ რინა“ ადასურენს, ნამდა ჯეკ ნიკოლსონიშ ბიოლოგიური მუმა შილებე ჸოფედჷკო ჯუნიშ მენეჯერი ლატვიური გამნარყიშ ედი კინგი. შხვა წყუეფიშ მეჯინათ, ჯუნს თვითან ვა უჩქუდჷ ჯეკიშ თახმი ბიოლოგიური მუმაშ მინობა. ჯეკ ნიკოლსონიშ დიდა რდჷ ირლანდიური, ინგლისური და ჰოლანდიური გამნარყიშ, მორო თვითან ჯეკი დო მუში ფანია ირწუმუაფუნა, ნამდა თინეფი ირლანდიური გამნარყიშ რენან.

[[ფაილი:Little Shop of Horrors Nicholson.JPG|მარცხნივ|მინი|220პქ|ჯეკ ნიკოლსონი ფილმის „ოშქურანჯუობეფიშ ჭიჭე მაღაზია“ (1960 წ.), სოდეთ ლაჸაფენც უილბურ ფორსიშ როლს ჯეკ ნიკოლსონქ ირდჷ მუში ბაბუშ – ჯონ ჯოზეფ ნიკოლსონიშ (უნივერმაგიშ ოსინთეეფიშ მუმანწყუალი) დო ეთელ მეიშ (სტილისტიშ, კოსმეტოლოგიშ დო მოჸოროფული ხანტუშ) ჸუდეს. ჯეკ ნიკოლსონს მიორჩქჷდჷ, ნამდა თინეფი მუში მასქერეფი რენან. თიშ გეშა, ნამდა თიში მასქერეფი თახმო ვა რდეს დადი დო ბაბუნ, ოდო თახმო და რდჷ დიდან, თიქ ხვალე 1974 წანას გეგჷ, თაიმიშ ჟურნალისტიშე, ნამუთ თიშე სტატიას ჭარუნდჷნ. ჯეკ ნიკოლსონიშ გეშა: ჯეკ ნიკოლსონიშ ბიოგრაფია, ფაქტეფი თი ბორჯიშო ჯეკიშ ბაბუ დო დადი ღურელეფი რდეს (ოსქვებურო 1963 დო 1970 წანეფც). 
ნიკოლსონიშ თქუმათ, თის ვა უჩქჷ მი რე თიში ბიოლოგიური მუმა, ოდო სიმართე ხვალე ეთელი დო ჯუნს უჩქუდეს, მორო თეშ გეშა თინეფი მითინწკჷმა ვარაგადანდეს. 

ნიკოლსონქ ირდჷ ნეპტუნ-სიტის. ერდეს კათოლიკური ეკლესიაშ მეჯინათ.. თეიშა, სოიშახ სკოლაშა დიჭყჷ გილულან,თიში ფანიაქ ქჷდიხორჷ სპრინგ-ლეიკის (ნიუ-ჯერსი). "When Jack was ready for high school, the family moved once more-this time two miles (3 km) farther south to old-money Spring Lake, Jersey's so called Irish Riviera, where Ethel May set up her beauty parlor in a rambling duplex at 505 Mercer Avenue."Nicholson, Jack. "No Getting Away From NJ: Hollywood legend Jack Nicholson attempts to elucidate the definitive quality of New Jersey.", New Jersey Monthly, November 15, 2010. Accessed July 14, 2011. "I grew up on the Shore...in Neptune, Neptune City, Manasquan, and Spring Lake. Graduated from Manasquan [High School]. No offense to Atlantic City, but, where we grew up, we called it 'The Shore.'" „ნიკი“, მუჭოთ თის სკოლაშ მაჸალეეფი უძახდესჷნ, ხშირას ოსურუდჷ მანასქუანიშ ოშქარი სკოლას, სოდეთ 1954 წანაშ გჷმოშქუამალას თინა „კლასიშ კლოუნო“ გეგშეგორეს. 
თეატრალურ დო დრამატულ პრემიეფც სკოლას პატიჩამაშ ღანკით თიშ ჯოხოს გჷთმიოდვანდეს.

 კარიერა 
მუჟამცჷთ ჯეკ ნიკოლსონქ მაართათ ქჷმოხვადჷ ჰოლივუდისჷნ თინა კურიერო მუშენდჷ უილიამ ჰანაწკჷმა დო ჯოზეფ ბარბერაწკჷმა MGM-იშ ანიმაციურ სტუდიას. თექ მუშობაბორჯის ნიკოლსონს მიარზის დჷმაჭყაფუ ხანტუ მულტიპლიკატორიშ თანანდებობა, მორო ნიკოლსონქ უვარუ, რახან თის ხვალე არტისტობა ულამუდჷ. McGilligan, P. Jack's Life. W.W. Norton & Company, 1994. 
კინოს თიშ დებიუტიქ აკოდირთჷ მორჩილბიუჯეტამ დრამას, ჯოხოდვალათ „მანგარინჯე მაჸვილარი“ (1958), 
სოდეთ ილაჸაფჷ თარი როლი. 1960 წანას როლი ეჭოფჷ როჯერ კორმანიშ ფილმის „ოშქურანჯუობეფიშ ჭიჭე მაღაზია“, 
სოდეთ ილაჸაფჷ მაზოხისტიშ როლი. 1963 წანას როჯერ კორმანქ კჷნე ქჷმეჩჷ ნიკოლსონს როლი კინოს. თეჟამო არტისტის როლქ ხვადჷ ფილმის „ყვარანი“. კჷნე თი წანას როლი ეჭოფჷ ფილმის „შქურინი“, სოდეთ თიწკჷმა ართო ილაჸაფჷ თიშ მუმალი ალმასქუქ სანდრა ნაიტიქ.

თიშ გეშა, ნამდა კარიერას პერსპექტივეფი ვა მიშეძირედჷნ, ნიკოლსონქ დახე დუდი ეკონიაშახ
მეუჯღუნჷ სამუშას კამერაშ გინოხ – სცენარისტო დო რეჟისორო.
მაართა წჷმოძინაქ ხვადჷ თიათ 1967 წანას, მუჟამცჷთ გჷშართჷ ფილმიქ „ტრიპი“, ნამუდგაშ სცენარიშ ავტორი ნიკოლსონი რდჷ. 
ფილმის თარი როლეფი ილაჸაფეს ჰენრი ფონდაქ დო დენის ჰოპერქ. ართი წანაშ უკული ნიკოლსონქ პროდიუსირო იმუშუ
ფილმიშო „დუდი“, სოდეთ ილაჸაფეს პოპ როკიშ ბუნაშ მაკათურეფქ The Monkees. 
ჰენრი ფონდაქ, დენის ჰოპერქ დო ჯეკ ნიკოლსონქ დუდი აკიშაყარეს ართო 1969 წანას, მუჟამცჷთ თინეფც მოუხვადეს ლაჸაფიქ ფილმის „უნარღელი ცხენენჯი“.
ნიკოლსონქ ილაჸაფჷ ჯორჯ ჰენსონიშ როლი დო თენა რდჷ თიში მაართა ქვერსემშანულამი წჷმოძინა კინოს. თე როლშო კარიერას მაართათ წჷმარინეს ოსკარიშ ნომინაციას. ართი წანაშ უკული ნიკოლსონი კჷნე რდჷ ნომინირაფილი ოსკარიშ პრემიაშა. თეჟამო უუჯგუშაში არტისტიშ ჯილდოქ ნიკოლსონს ხვადჷ თიათ ფილმ „ხუთი ლექინი პიესა“-ს ლაჸაფებულ როლშო. 

ჯეკ ნიკოლსონიშ კანდიდატურა ისხუნუდჷ ფილმიშო „ეგზორცისტი“, მორო დემიენ კარასიშ როლს არტისტი ჯეისონ მილერი ქჷდარინეს. 1970-იან წწ. მაართა გვერდის ნიკოლსონიშ კინოროლეფშე ოშინალიე: „რსხულიშ რჩქინა“, „პროფესია: რეპორტიორი“, „ეკონია რაზმი“, „ჩინური კვარტალი“. თე ჟირ ეკონია ფილმის ლაჸაფებული როლშო ნიკოლსონი ნომინირაფილი რდჷ ოსკარიშ პრემიაშა. ნიკოლსონი მაჸალენდჷ რომან პოლანსკიშ ალმასქუწკჷმა შერონ ტეიტწკჷმა, ნამუქჷთ ჩარლზ მენსონიშ ოკიბირალო გჷნირთჷ. შერონ ტეიტიშ ღურაშ უკული ჯეკიქ პოლანსკის ხუც ქალუდირთჷ დო გურც ეთმუკინანდჷ თის.Dunne, Dominick. “Murder Most Unforgettable“, Vanity Fair, April 2001. კითხირიშ თარიღი: January 28, 2009.  
მინი|მარცხნივ|170პქ|ჯე ნიკოლსონი კანიშ კინოფესტივალს (2002 წ.).
1975 წელს ნიკოლსონქ ეჭოფჷ მუში მაართა ოსკარი თარი როლს ლაჸაფიშენ ფილმის „მიდგარენქ გუგულიშ ოგვაჯეს გეგნოფურინჷ“. 
ჯეკიქ ასახიერჷ რენდლი მაკმერფიშ როლი, ნამუთ ფსიქიატრიულ ოლეხეს მუთმოხვადუ. 1976 წანაშ ჭიჭე როლი ეჭოფჷ ფილმის „ეკონია მაგნატი“, სოდეთ თარი როლი თიხანც ახალნორდი რობერტ დე ნიროქ ილაჸაფჷ.

ჯეკ ნიკოლსონქ რანწკით მაჟირა ოსკარი ეჭოფჷ 1983 წანას ლაჸაფებული როლშო ფილმის „სინაზეშ ნინა“, ნამუდგაშ რეჟისორი 
გოხოლუდეს ჯეიმს ბრუქსი. ნიკოლსონი აგჷნძორენდჷ კინემატოგრაფის ოჸოფარე მოღალეობას. 1980-იან წწ. 
ფილმეფშე შანულამიე: „ნათება“, „ფოშტალიონი ირო ჟირშა რეკჷნც“, „სინაზეშ ნინა“, „პრიციშ ფანიაშ ღრისება“, „ისტვიკარი ალქაჯეფი“, „ბეტმენი“'' დო შხვ. 
ფილმ „ბეტმენიშ“ უკული 1996 წანას ნიკოლსონი კჷნე წოროხანდენც რეჟისორ ტიმ ბარტონწკჷმა, თეჟამო ჯეკიქ როლი ეჭოფჷ ფანტასტიკურ კომედიას „მარსი მუმანტუნა!“. გეჸვენჯი ოსკარიშ პრემიაქ ნიკოსლონს მიაჩჷ 1997 წანას ლაჸაფებულ 
როლშო ფილმის „უჯგუში ვა რე“, სოდეთ თის პარტნიორობა გუწუ ჰელენ ჰანტიქ. რეჟისორი ჯეიმზ ბრუქსი.
2002 წანას გჷშმურც ფილმი „შმიდტიშ გეშა“, სოდეთ ნიკოლსონი გეჸვენჯი ოსკარიშ ნომინაციას წჷმარინეს.

2006 წანას ნიკოლსონქ დართჷ მუში ოარტისტე „უკუმელა განს“ ირლანდიარი მაფიოზიშ ფრენკ კასტელოშ როლს ოსკარამ ფილმის „ჟირმანგი ლაჸაფი“, სოდეთ დუდი აკიშაყარეს ჰოლივუდიშ არტისტეფქ მეტ დეიმონქ, ლეონარდო დიკაპრიოქ, მარკ უოლბერგიქ დო შხვ. 

ნიკოლსონიშ ბოლო წანეფიშ ნახანდეფშე შანულამიე კინოფილმეფი: „ჸოროფა წესფიშ მეჯინათ დო თინეფიშ უმუშოთ“, „ჟირმანგი ლაჸაფი“, „სოიშახ ვაღურინ“ დო შხვ. თე ეკონია ფილმის მოხვადჷ ლაჸაფიქ ჰოლივუდიშ მურიცხი მორგან ფრიმენწკჷმა.

 დორხველი რინა 
ჯეკ ნიკოლსონი შხვადოშხვა ბორჯის რომანტიულ მაჸალუას რდჷ არტისტეფწკჷმა დო მოდელეფწკჷმა, თინეფ შქას რდეს: მიშელ ფილიპსი, ბებე ბუელი დო ლარა ფინ ბოილი. ხანგინძე ბორჯიშ მალობას (1973-1989 წწ.) ნიკოლსონი ურთიართალას რდჷ არტისტ ანჟელიკა ჰიუსტონწკჷმა. 

მუსხირენ წანაშ განწხანც ჯეკ ნიკოლსონი დო მარლონ ბრანდო მეძობელო ოხორანდეს მალჰოლანდ დრაივს. 
ბრანდოშ ღურაშ უკული ჯეკიქ ქიჸიდჷ მეძობელიშ დორხველი ჸუდე $6.1 მლნ. დოლარშა. გოხოლუას ოხორანდჷ თაშნეშე არტისტი უორენ ბიტი. ნიკოლსონი მაჸალობურ ურთიართალას რდჷ ჟურნალისტ ჰანტერ თომპსონწკჷმა. 

 ფილმოგრაფია 
+ედომუშამი ფილმოგრაფია წანა ჯოხოდვალა როლი მიკოღანკუა 1958 მანგარინჯე მაჸვილარი ჯიმი უოლესი 1960 გვიანია ჸოროფაშო ბადი 1960 ბედინერი ფელურუა ჯონი ვერონი 1960 ოშქურანჯუობეფიშ ჭიჭე მაღაზია უილბურ ფორსი 1960 სტადს ლონიგანი უირი რაილი 1962 გოსოფილი დიხა უილ ბროშესი 1963 შქურინი ანდრე დიუვალიე თაშნეშე ტიტრეფც მუჭოთ რეჟისორი 1963 ყვარანი რექსფორდ ბედლოუ 1964 ფურინუა ჭყორინიჸურე ჯეი უიკჰემი თაშნეშე სცენარიშ ავტორი 1964 პულვერიშ შანი დოლანი 1964 უკოხოლენი კარი ჯოჯოხეთიჸურე ბარნეტი 1965 ნტება სოთინი ვარ უესი მუჭოთ პროდიუსერი 1966 ჸოთამა მარცხებაშახ ბილი სპირი მუჭოთ პროდიუსერი 1967 სირუა წიმინდე ვალენტინიშ დღას ჯინო ვა მიშინუაფუ ტიტრეფც 1967 ჯოჯოხეთიშ მოტო–ანგელოზეფი პოეტი 1967 ტრიპი სცენარიშ ავტორი 1968 ფსიქ –აუტი სტოუნი 1968 დუდი ჰიმსელფი  1969 უნარღელი ცხენენჯი ჯორჯ ჰენსონი  1970 ნათერი დღას ქოძირუნქ ირიათონობას ტედ პრინგლი 1970 სირჩქალუეშ ამარყენჯეფი ბანი 1970 ხუთი ლექინი პიესა რობერტი 1971 რსხულიშ რჩქინა ჯონათან ფერსტი  1971 უშქურანჯი აბანი მიტჩი 1971 თიქ თქუ შარალუა  1972 მაფა მარვინ გარდენსი დევიდ შტებლერი 1973 ეკონია რაზმი ბილი ბადასკი  1974 ჩინური კვარტალი ჯ.ჯ. ჯეიკ გიტსი  1975 იღბალი ოსკარ სალივანი 1975 მიდგარენქ გუგულიშ ოგვაჯეს გეგნოფურინჷ რენდლი მაკმერფი  1975 პროფესია: რეპორტიორი დევიდ ლოკი 1975 ტომი სპეციალისტი 1976 მისურიშ მუკართაფუ ტომ ლოგანი 1976 ეკონია მაგნატი ბრაიმერი 1978 ობჟათეჸურე ჰენრი ლოიდ მუნი თაშნეშე რეჟისორი 1980 ნათება ჯეკ ტორენსი 1981 ფოშტალიონი ირო ჟირშა რეკჷნც ფრენკ ჩამბერსი 1981 რეგტაიმი  ყურსალი პლაჟის ვა მიშინუაფუ ტიტრეფც 1981 ჭითეფი იუჯინ ო’ნილი  1982 თანჯა ჩარლი სმითი 1983 სინაზეშ ნინა გარეტ ბრიდლავი  1984 ოხვამეშ ორეკეშიშ შქურინი  1985 პრიციშ ფანიაშ ღრისება ჩარლი პარტანა  1986 ეჭვება მარკ ფორმანი 1987 ისტვიკარი ალქაჯეფი დერილ ვან ჰორნი  1987 ტელეამბეფი ბილ რორიჩი  1987 ნარშავა ფრენსის ფელანი  1989 ბეტმენი ჯოკერი  1990 ჟირი ჯეიკი ჯ.ჯ. „ჯეიკ“ გიტსი თაშნეშე მუჭოთ პროდიუსერი/რეჟისორი 1992 ქომოლკოჩური უჰამუობეფი იუჯინ ერლ ექსლაინი/გერი ბლისი 1992 მუსხირენი ჯგირი ბოში ნათან ჯესეპი  1992 ჰოფა ჯიმი ჰოფა  1994 გერი უილ რენდელი  1995 პოლიციარი შარააკართუს ფრედი გეილი 1996 ზისხირი დო ღვინი ალექს გეიტსი 1996 ონჯუაშ მურიცხი გარეტ ბრიდლავი 1996 მარსი მუმანტუნა! პრეზიდენტი ჯეიმზ დეილი / არტ ლენდი  1997 უჯგუში ვა რე მელვინ ადელი  2001 პიჯუა ჯერი ბლეკი 2002 შმიდტიშ გეშა უორენ შმიდტი  2003 ჭყორინიშ მართუა ბადი რაიდელი  2003 ჸოროფა წესეფიშ მეჯინათ დო თინეფიშ უმუშოთ ჰარი სენბორნი  2006 ღურელეფი ფრენსის „ფრენკ“ კასტელო  2007 სოიშახ ვაღურინ ედვარდ კოული 2010 სოჸურეშე გიჩქუნა? ჩარლზ მედისონი 2011 ამერიკანა ედგარ ჯონსონი

 რესურსეფი ინტერნეტის 
  ჯეკ ნიქოლსონი — კინოფილმეფიშ ინტერნეტ-მუნაჩემეფიშ ბაზას 
 ჯეკ ნიკოლსონი 
 ჯექ ნიქოლსონი 
 ჯეკ ნიკოლსონი 
 ჯეკ ნიკოლსონი 

 სქოლიო 

კატეგორია:ამერიკალეფი
კატეგორია:ამერიკალი არტისტეფი
კატეგორია:ოსკარიშ მაღვენჯი კინოარტისტეფი
კატეგორია:დუნაბადი 1937